Віктар Аляксандравіч Лебедзеў

**Віктар Аляксандравіч Лебедзеў** (нар. 30 лістапада 1988, Брэст) — беларускі кінарэжысёр, сцэнарыст, прадзюсер, трэш-стрымер, відэаблогер.

## Біяграфія 
Нарадзіўся 30 лістапада 1988 года ў Брэсце. Скончыў сярэднюю школу № 5 у гэтым горадзе, пасля чаго паступіў у ПТЛ будаўнікоў, дзе атрымаў спецыяльнасць сталяра-станочніка. Пазней Віктар паступіў на юрыдычны факультэт, але ў 2010 годзе пакінуў універсітэт на другім курсе, вырашыўшы цалкам прысвяціць сябе кіно і YouTube. Яшчэ ў юнацтве ён праяўляў цікавасць да творчасці — пісаў сцэнарыі, ствараў коміксы і займаўся мультыплікацыяй.

У 2014 годзе кароткаметражны фільм «Парык», зняты разам з Ганнай Дэн, атрымаў дзве ўзнагароды на фестывалі «Малібдэнавы лапух» — у намінацыях «Прыз глядацкіх сімпатый» і «Лепшая актрыса». Пасля гэтага працай Віктара і Ганны зацікавіўся расійскі мастак-акцыяніст Алег Маўраматці, які прапанаваў ім супрацоўніцтва.

У 2016 годзе Віктар удзельнічаў у пастаноўцы Алега Маўраматці пад куратарствам Святланы Баскавай — спектаклі «NETPLOTATION», дзе выступіў як акцёр і мантажор.

У 2017 годзе ў выніку сумеснай працы Віктара, Ганны Дэн і Алега Маўраматці з’явіўся фільм «Малпа, страус і магіла», які атрымаў спецыяльны прыз журы на фестывалі «Артдокфест». У тым жа годзе мультфільм «А мыш усё ведала» заняў другое месца на балгарскім фестывалі «Sofia Queer Forum 2017: Red Love».

У 2022 годзе Віктар Лебедзеў прыняў удзел у стварэнні працягу фільма «Зялёны слонік».

У 2023 годзе Лебедзеў разам з Дэн узялі ўдзел у праекце рэжысёра Мікіты Лаўрэцкага «COOL (News from Belarus)», прадставіўшы там мультфільм «Belarusian Man Saw Beauties from His Window & Began Pleasuring Himself».

У 2024 годзе фільмы Віктара Лебедзева і Ганны Дэн — «Камеры ў вачах» і «Сям’янин» — былі намінаваныя як лепшыя ігравыя поўнаметражныя карціны на прэміі беларускіх кінакрытыкаў «Чырвоны верас».

## ViA Media 
**ViA MediA** — незалежная кіно-відэастудыя, заснаваная ў 2011 годзе Віктарам Лебедзевым, Ганнай Дэн і Русланам Буркаевым. Студыя займаецца вытворчасцю фільмаў, відэаролікаў і медыяпраектаў розных фарматаў.

Шматлікія фільмы аб’яднання атрымалі міжнародныя ўзнагароды, былі высока ацэнены крытыкамі і прынеслі студыі вядомасць у кінаколах.

На сённяшні дзень кіраўнікамі студыі з’яўляюцца Віктар Лебедзеў, Ганна Дэн і Павел Шаўчук.

У 2018 годзе паміж ViA Media і расійскім рэжысёрам Алегам Маўраматці адбыўся канфлікт, звязаны з выключэннем Віктара Лебедзева і Ганны Дэн са спісу сааўтараў у фільмах «Малпа, страус і магіла» і «Паўправаднік». Падчас паказаў гэтыя фільмы згадваліся як праца выключна Маўраматці — без удзелу Віктара Лебедзева і брэсцкай здымачнай каманды. Пазней ViA Media выпусціла ўласныя версіі фільмаў, а на кінасайтах Віктар і Ганна былі адноўлены як акцёры, рэжысёры і сцэнарысты.

## Фільмаграфія 
* 2011 — "Адваротны бок" (першая версія, кароткі метраж)

* 2014 — "Парык" (кароткі метраж)

* 2015 — "The Grabli" (кароткі метраж)

* 2017 — "Пёс"

* 2017 — "Малпа страус і магіла"

* 2017 — "А мыш усё ведала" (кароткі метраж, мультфільм)

* 2017 — "Злы Дзед мароз" (кароткі метраж)

* 2018 — "Паўправаднік"

* 2019 — "Паўправаднік v1.1"

* 2019 — "Ivan Gun" (міні-серыял)

* 2021 — "Камеры ў вачах"

* 2022 — "Сям'янін"

* 2023 — "COOL (News from Belarus)" (Мікіты Лаўрэцкага)

* 2024 — "Адваротны бок" (другая версія, кароткаметражка)

* 2025 — "Чайны труна" (Паўла Шаўчука)

## Крыніцы